****

**ประกาศองค์การบริหารส่วนตำบลดอนดั่ง**

**เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วย องค์การบริหารส่วนตำบลตำบลดอนดั่ง อำเภอหนองสองห้อง จังหวัดขอนแก่น มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง ประเภททั่วไป เพื่อปฏิบัติงานในองค์การบริหารส่วนตำบลตำบลดอนดั่ง

อาศัยอำนาจตามความในหมวด ๔ การสรรหาและการเลือกสรร ข้อ ๑๙ ของประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขทั่วไปเกี่ยวกับพนักงานจ้างสำหรับองค์การบริหารส่วนตำบล ลงวันที่ 1 กรกฎาคม ๒๕๔๗ และที่แก้ไขเพิ่มเติมถึงปัจจุบัน จึงประกาศรับสมัครเพื่อสรรหาและเลือกสรรบุคคลเพื่อจ้างเป็นพนักงานจ้างดังต่อไปนี้

**๑. ตำแหน่งที่รับสมัคร**

**๑.๑ พนักงานจ้างทั่วไป**

1.1.1 ตำแหน่ง นักการ จำนวน ๑ อัตรา

เลขที่ตำแหน่ง 01-ท-001

1. **ค่าตอบแทน**

2.2 พนักงานจ้างทั่วไปจะได้รับค่าตอบแทนในอัตราเดือนละ ๙,๐๐๐.- บาท

1. **คุณสมบัติทั่วไป**

**๓.๑ คุณสมบัติทั่วไป** ผู้สมัครสอบจะต้องมีคุณสมบัติทั่วไปและไม่มีลักษณะต้องห้าม ตามข้อ ๔ แห่งประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขทั่วไปเกี่ยวกับพนักงานจ้างสำหรับองค์การบริหารส่วนตำบล ลงวันที่ 1 กรกฎาคม ๒๕๔๗ และที่แก้ไขเพิ่มเติมถึงปัจจุบัน ดังนี้

(๑) มีสัญชาติไทย

(๒) อายุไม่ต่ำกว่า ๑๘ ปี และไม่เกิน ๖๐ ปีเว้นแต่พนักงานจ้างผู้เชี่ยวชาญพิเศษอายุไม่เกิน 70 ปี

(๓) ไม่เป็นบุคคลล้มละลาย

(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่พรรคการเมือง

(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

-2-

(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**๓.๒ คุณสมบัติเฉพาะสำหรับตำแหน่ง และลักษณะงานและหน้าที่ความรับผิดชอบ**

- รายละเอียดตามผนวก ก. แนบท้ายประกาศ

**3.3 หลักเกณฑ์และวิธีการสรรหาและเลือกสรร**

- รายละเอียดตามผนวก ข. แนบท้ายประกาศ

1. **การรับสมัคร**

**4.1 วันเวลาและสถานที่รับสมัคร**

ผู้ที่ประสงค์จะสมัครเข้ารับการสรรหาและเลือกสรรเพื่อเป็นพนักงานจ้างขอรับใบสมัครและยื่นใบสมัครด้วยตนเอง **ระหว่างวันที่ 28 เดือน ตุลาคม พ.ศ. ๒๕63 ถึงวันที่ 6 เดือน พฤศจิกายน พ.ศ. 2563 (ในวันและเวลาราชการ)** ณ สำนักงานองค์การบริหารส่วนตำบลตำบลดอนดั่ง อำเภอหนองสองห้อง จังหวัดขอนแก่น

**4.2 เอกสาร และหลักฐานที่ต้องนำมายื่นพร้อมใบสมัคร**

ผู้สมัครเข้ารับการสรรหาและเลือกสรรเป็นพนักงานจ้างต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วนพร้อมเอกสารการสมัคร ดังนี้

1. สำเนาทะเบียนบ้าน จำนวน ๑ ฉบับ
2. สำเนาบัตรประจำตัวประชาชน จำนวน ๑ ฉบับ

(3) สำเนาวุฒิการศึกษาหรือหนังสือรับรองที่ตรงกับคุณสมบัติเฉพาะสำหรับตำแหน่งที่รับสมัคร จำนวน ๑ ฉบับ

1. รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน

6 เดือน (นับถึงวันรับสมัคร) จำนวน ๓ รูป และให้ผู้สมัครลงชื่อหลังรูปถ่ายด้วย

(๕) ใบรับรองแพทย์ปริญญา ซึ่งแสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานองค์การบริหารส่วนตำบล (ออกให้ไม่เกิน ๑ เดือน)

(๖) สำเนาหลักฐานอื่น ๆ เช่น ทะเบียนสมรส ใบเปลี่ยนชื่อตัว ชื่อสกุล ๑ ฉบับ(ถ้ามี)

(๗) สำเนาภาพถ่ายเอกสารทุกฉบับให้ใช้กระดาษ A ๔ เท่านั้น และรับรองสำเนาถูกต้องทุกฉบับ

**หมายเหตุ** พระภิกษุหรือสามเณร นักพรต หรือนักบวช ไม่มีสิทธิสมัครเข้ารับการสรรหาและเลือกสรรเป็นพนักงานจ้าง (ตามหนังสือกรมสารบรรณคณะรัฐมนตรีฝ่ายบริหาร ที่ นว 89/2501 ลงวันที่ 27 มิถุนายน 2501 และความตามข้อ 5 ของคำสั่งมหาเถรสมาคม ลงวันที่ 17 มีนาคม 2538 หากสมัครแล้วบวชเป็นพระภิกษุหรือสามเณรในภายหลังระหว่างดำเนินการสรรหาและเลือกสรรเป็นพนักงานจ้างก็จะไม่อนุญาตให้เข้ารับการสรรหาและเลือกสรรเป็นพนักงานจ้าง (หากยังครองสมณะเพศอยู่ในวันที่ดำเนินการสรรหาและเลือกสรรเป็นพนักงานจ้าง)

**-3-**

**4.3 ค่าธรรมเนียมการสมัคร**

ผู้สมัครต้องเสียค่าธรรมเนียมในการสมัครสอบตำแหน่งละ ๑๐๐ บาท

**4.4 เงื่อนไขในการสมัคร**

ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติ ทั่วไป คุณสมบัติเฉพาะตำแหน่ง ตามประกาศรับสมัครกำหนด ในกรณีที่มีการผิดพลาดอันเกิดจากผู้สมัคร กรอกหลักฐานการสมัครหรือยื่นหลักฐานไม่ครบถ้วน จะถือว่าเป็นผู้ขาดคุณสมบัติในการสมัครและหาก มีการปลอมแปลงเอกสารที่จะใช้ในการสมัครจะถูกดำเนินการทางกฎหมาย และหากภายหลังตรวจสอบว่า ผู้สมัครรายใดคุณสมบัติไม่ครบถ้วนตามประกาศ จะถือว่าเป็นผู้ขาดคุณสมบัติในการสมัครและขอสงวนสิทธิ ในการสรรหาและเลือกสรรและทำสัญญาจ้าง และจะยกเลิกสัญญาจ้างในกรณีที่ได้ทำสัญญาจ้างแล้ว

**5. การประกาศรายชื่อผู้มีสิทธิเข้ารับการสรรหาและเลือกสรรเพื่อเป็นพนักงานจ้าง**

องค์การบริหารส่วนตำบลตำบลดอนดั่ง จะประกาศรายชื่อผู้มีสิทธิเข้ารับการสรรหาและเลือกสรรเพื่อเป็นพนักงานจ้างรวมทั้งจะประกาศ วัน เวลา สถานที่สอบ และระเบียบเกี่ยวกับการสรรหาและเลือกสรร **ในวันที่ 10 เดือน พฤศจิกายน พ.ศ. ๒๕63 เวลา 13.00 น.** โดยปิดประกาศไว้ ณ สำนักงานองค์การบริหารส่วนตำบลตำบลดอนดั่ง

**6. วิธีการสรรหาและเลือกสรร**

องค์การบริหารส่วนตำบลดอนดั่ง จะดำเนินการสรรหาและเลือกสรรใน**วันที่ 16 พฤศจิกายน 2563** ณ ที่ทำการองค์การบริหารส่วนตำบลดอนดั่ง ดังนี้

**หลักสูตรการสอบแข่งขัน แบ่งออกเป็น 2 ภาค ดังนี้**

**6.1**  หลักเกณฑ์และวิธีการสอบคัดเลือก กำหนดคะแนนรวม ๒๐๐ คะแนน แยกรายละเอียด ดังนี้

๑. ความรู้ของบุคคลในเรื่องต่าง ๆ ที่จำเป็นต่อการปฏิบัติงาน

๒. คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน (สัมภาษณ์)

**รายละเอียดตามแนบท้ายประกาศ ภาคผนวก ข.**

**7. หลักเกณฑ์การตัดสิน**

การตัดสินว่าผู้ใดเป็นผู้ผ่านการเลือกสรรให้ถือเกณฑ์ว่าต้องเป็นผู้สอบได้คะแนนในแต่ละภาคไม่ต่ำกว่าร้อยละ ๖๐ ทั้งนี้จะคำนึงถึงหลักวิชาการวัดผลด้วย

**8. การประกาศรายชื่อผู้ผ่านการสรรหาและเลือกสรรเป็นพนักงานจ้าง**

องค์การบริหารส่วนตำบลตำบลดอนดั่ง จะประกาศรายชื่อผู้ผ่านการสรรหาและเลือกสรร **ในวันที่ 18 พฤศจิกายน พ.ศ. ๒๕63 เวลา 13.00 น.** **เป็นต้นไป** โดยติดประกาศ ณ สำนักงานองค์การบริหารส่วนตำบลตำบลดอนดั่ง

-4-

**9. การขึ้นบัญชี**

9.๑ ผู้ที่ผ่านการสรรหาและเลือกสรรเป็นพนักงานจ้าง จะเรียงลำดับจากคะแนนรวมของผู้ที่ได้คะแนนสอบภาคความรู้ความสามารถทั่วไป ภาคความรู้ความสามารถเฉพาะตำแหน่ง รวมกับภาคความเหมาะสมกับตำแหน่ง และขึ้นบัญชีจากผู้ที่ได้รับคะแนนสูงสุด เรียงลำดับลงมา กรณีที่มีผู้สอบได้คะแนนรวมกันเท่ากัน ให้ผู้ผ่านการสรรหาและเลือกสรรเป็นพนักงานจ้างที่ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า และหากได้คะแนนเท่ากันอีกให้ผู้ที่ได้รับหมายเลขประจำตัวผู้สมัครก่อนเป็นผู้อยู่ในลำดับที่สูงกว่า

9.๒ บัญชีรายชื่อผู้ผ่านการสรรหาและเลือกสรรบุคคลเพื่อเป็นพนักงานจ้าง กำหนดให้บัญชีมีอายุไม่เกิน ๑ ปี นับตั้งแต่วันประกาศรายชื่อผู้ผ่านการสรรหาและเลือกสรรบุคคลเพื่อเป็นพนักงานจ้าง เว้นแต่ องค์การบริหารส่วนตำบลตำบลดอนดั่ง มีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก

9.๓ ผู้ที่ได้ขึ้นบัญชีรายชื่อผู้ผ่านการสรรหาและเลือกสรรบุคคลเพื่อเป็นพนักงานจ้าง ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการคัดเลือก คือ

(๑) ผู้นั้นไม่มารายงานตัวและทำสัญญาจ้างในเวลาที่ผู้มีอำนาจจ้างกำหนด

(๒) ผู้นั้นมีเหตุไม่อาจจะเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการคัดเลือก

**๑0. การแต่งตั้งและการทำสัญญาจ้าง**


10.1 **พนักงานจ้างทั่วไป** องค์การบริหารส่วนตำบลตำบลดอนดั่ง จะทำสัญญาจ้างผู้ผ่านการสรรหาและเลือกสรรเป็นพนักงานจ้างตามตำแหน่งและลำดับที่ผ่านการสรรหาและเลือกสรรเป็นพนักงานจ้าง

**11. ระยะเวลาการจ้าง**

11.1 **พนักงานจ้างทั่วไป** ระยะเวลาการจ้างไม่เกิน 1 ปีโดยอาจมีการต่อสัญญาได้ ทั้งนี้ ตามความเหมาะสมหรือความจำเป็น

จึงประกาศให้ทราบโดยทั่วกัน

ประกาศ ณ วันที่ 15 เดือน ตุลาคม พ.ศ. ๒๕63



(นายสุบรรณ์ เมิกข่วง)

นายกองค์การบริหารส่วนตำบลดอนดั่ง

**ผนวก ก.**

**แนบท้ายประกาศองค์การบริหารส่วนตำบลตำบลดอนดั่ง**

**เรื่อง การรับสมัครบุคคลเพื่อเลือกสรรเป็นพนักงานจ้าง**

**ลงวันที่ 15 ตุลาคม ๒๕63**

**.....................................**

**พนักงานจ้างทั่วไป**

1. **ตำแหน่ง นักการ เลขที่ตำแหน่ง 01-ท-001**

**คุณสมบัติเฉพาะสำหรับตำแหน่ง**

- มีความสามารถเหมาะสมในการปฏิบัติงานในหน้าที่

- ได้รับคุณวุฒิไม่ต่ำกว่าระดับประถมศึกษาปีที่ 6 (ป.6)

**ลักษณะงานและหน้าที่ความรับผิดชอบ**

ปฏิบัติหน้าที่ดูแล รักษาและทำความสะอาดรอบสำนักงานองค์การบริหารส่วนตำบลตำบลดอนดั่ง ซ่อมแซม บำรุงรักษาวัสดุครุภัณฑ์ หรืองานอื่นใดที่เกี่ยวข้องและปฏิบัติงานตามที่ผู้บังคับบัญชามอบหมาย

**อัตราค่าตอบแทน**

ได้รับค่าตอบแทนเป็นรายเดือน เดือนละ 9,000 บาท (เก้าพันบาทถ้วน)

และค่าครองชีพชั่วคราวตามกฎหมายกำหนด

**ระยะเวลาการจ้าง**

ทำสัญญาจ้างไม่เกินคราวละ 1 ปี

**สิทธิประโยชน์**

ตามประกาศมาตรฐานทั่วไปเกี่ยวกับพนักงานจ้าง

**ผนวก ข.**

**แนบท้ายประกาศองค์การบริหารส่วนตำบลตำบลดอนดั่ง**

**เรื่อง การรับสมัครบุคคลเพื่อเลือกสรรเป็นพนักงานจ้าง**

**ลงวันที่ 15 ตุลาคม ๒๕63**

**.....................................**

**หลักเกณฑ์และวิธีการสรรหาและเลือกสรรเพื่อแต่งตั้งบุคคลเป็นพนักงานจ้าง**

**ประเภทพนักงานจ้างทั่วไป**

1. **ตำแหน่ง นักการ เลขที่ตำแหน่ง 01-ท-001**

หลักเกณฑ์และวิธีการสอบคัดเลือก กำหนดคะแนนรวม ๒๐๐ คะแนน แยกรายละเอียด ดังนี้

๑. ความรู้ของบุคคลในเรื่องต่าง ๆ ที่จำเป็นต่อการปฏิบัติงาน

๒. คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน (สัมภาษณ์)

**\* (รายละเอียดการสอบแต่ละภาคให้เป็นไปตามที่คณะกรรมการดำเนินการสรรหาและเลือกสรร ฯ กำหนด)**